**UAB MERKINĖS FABRIKAS**

**KINO FILMŲ RODYMUI SKIRTOS KINO ĮRANGOS PIRKIMO**

**KONKURSO BŪDU**

**SĄLYGOS**

**TURINYS**

|  |  |
| --- | --- |
| I. Bendrosios nuostatosII. Pirkimo objektasIII. Tiekėjų grupės dalyvavimas pirkimo procedūroseIV. Pasiūlymų rengimo reikalavimaiV. Pasiūlymų galiojimo užtikrinimo ir pirkimo sutarties įvykdymo užtikrinimo reikalavimaiVI. Susipažinimo su gautais pasiūlymais ir jų nagrinėjimo procedūrosVII. Tiekėjo kvalifikacijos reikalavimaiVIII. Informacija apie pirkimo dokumentų paaiškinimo (patikslinimo) tvarką, ginčų nagrinėjimo tvarkąIX. Pirkimo sutarties sąlygosX. Baigiamosios nuostatos**Priedai:**1. Techninė specifikacija2. Pasiūlymo forma 3. Sutarties projektas |  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |  |

1. **BENDROSIOS NUOSTATOS**
2. Neperkančioji organizacija – **UAB Merkinės fabrikas** (kodas 305211812) (toliau – Pirkimo vykdytojas), Gardino g. 28, Merkinė, LT-65337 Varėnos r., įgyvendindamas projektą „Vietos kultūros verslumo skatinimas - Merkinės dvarvietė“ (Nr. LT04-3-KM-K01-024), bendrai finansuojamą Europos ekonominės erdvės finansinio mechanizmo lėšos ir EEE Lietuvos Respublikos lėšomis numato įsigyti ***kino filmų rodymui skirtą kino įrangą***.
3. Pirkimo vykdytojo ir tiekėjų bendravimas ir keitimasis informacija, atliekant šį pirkimą, vyksta raštu, el. info@merkinesfabrikas.lt
4. Šiuose pirkimo dokumentuose vartojamos sąvokos atitinka 2014–2021 m. Europos ekonominės erdvės ir Norvegijos finansinių mechanizmų projektų bei Dvišalio bendradarbiavimo fondo projektų pirkimų priežiūros ir neperkančiųjų organizacijų bei perkančiųjų organizacijų pagal Reglamentus pirkimų vykdymo tvarkos apraše (Nr. Nr. 2020/8-320) apibrėžtas sąvokas.
5. **PIRKIMO OBJEKTAS**
6. Pirkimo objektas: kino filmų rodymui skirta kino įranga (toliau – Prekės), BVPŽ kodas 32321100-0 (Kino filmų aparatūra). Pirkimas Prekėms įsigyti vykdomas konkurso būdu. Visi pirkimo dokumentai turi būti pateikiami raštu taip kaip apibrėžta šiose pirkimo sąlygose. Apie pirkimą skelbiama

<https://www.esinvesticijos.lt/lt//finansavimas/pirkimu_skelbimai>.

1. Prekių pristatymo trukmė 1 mėnuo. Esant nenumatytoms aplinkybėms Prekių pristatymo terminas gali būti pratęstas 14-ai dienų vieną kartą.
2. Reikalavimai Prekių techninėms specifikacijoms pateikti techninėje specifikacijoje (1 priedas).
3. Maksimali pirkimo sutarties suma – 20 000,00Eur be PVM. Visi Tiekėjų pasiūlymai, kurie viršys nurodytą sumą, bus atmesti dėl per didelės ir nepriimtinos kainos.
4. Pirkimo objektas neskaidomas į dalis. Tiekėjai privalo siūlyti visas prekes su visomis jas sudarančiomis dalimis, t.y. visai techninėje specifikacijoje nurodytai apimčiai.
5. Pirkimo vykdytojas neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvus pasiūlymas (alternatyvūs pasiūlymai) bus atmesti.
6. **TIEKĖJŲ GRUPĖS DALYVAVIMAS PIRKIMO PROCEDŪROSE**
7. Pasiūlymą gali pateikti tiekėjų grupė. Tiekėjų grupė, teikianti bendrą pasiūlymą, privalo pateikti jungtinės veiklos sutartį.
8. Jungtinės veiklos sutartyje turi būti nurodyti kiekvienos šios sutarties šalies (partnerio) įsipareigojimai vykdant su Pirkimo vykdytoju numatomą sudaryti pirkimo sutartį, šių įsipareigojimų vertės dalis bendroje pirkimo sutarties vertėje*.* Jungtinės veiklos sutartis turi numatyti solidariąją visų šios sutarties partnerių atsakomybę už prievolių Pirkimo vykdytojui nevykdymą. Taip pat jungtinės veiklos sutartyje turi būti numatyta, kuris partneris (toliau – atsakingas partneris) atstovauja tiekėjų grupei (su kuo Pirkimo vykdytojas turėtų bendrauti kvalifikacijos nagrinėjimo ir pasiūlymo vertinimo metu kylančiais klausimais ir kam teikti su šiais klausimais susijusią informaciją).
9. Pirkimo vykdytojas nereikalauja, kad, tiekėjų grupės pateiktą pasiūlymą nustačius laimėjusiu ir pasiūlius sudaryti pirkimo sutartį, ši tiekėjų grupė įgytų tam tikrą teisinę formą.
10. **PASIŪLYMŲ RENGIMO REIKALAVIMAI**
11. Pateikdamas pasiūlymą tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
12. **Pasiūlymas pateikiamas:** elektroniniu paštu info@merkinesfabrikas.lt.
13. Tiekėjas (fizinis ar juridinis asmuo) gali pateikti Pirkimo vykdytojui tik vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar tiekėjų grupės partneris (jungtinės veiklos sutarties šalis). Bet kuris fizinis ar juridinis asmuo, teikdamas pasiūlymą kaip atskiras tiekėjas ar tiekėjų grupės partneris (jungtinės veiklos sutarties šalis), kitame pasiūlyme nebegali būti subtiekėju.
14. Tiekėjas prisiima visas išlaidas, susijusias su pasiūlymo rengimu ir įteikimu, Pirkimo vykdytojas nėra atsakinga ar įpareigota dėl šių išlaidų. Pirkimo vykdytojas neatsakys ir neprisiims šių išlaidų, nepriklausomai nuo to, kaip vyktų ir baigtųsi pirkimas. Tiekėjo pasiūlymas bei kita korespondencija pateikiama lietuvių kalba. Jei dokumentai yra išduoti kita, nei reikalaujama, kalba, turi būti pateiktas tinkamai patvirtintas vertimas į lietuvių kalbą. Tinkamu laikomas vertimo patvirtinimas vertėjo parašu ir vertimo biuro antspaudu (jei turi) arba Tiekėjo ar jo įgalioto asmens parašu ir antspaudu (jei turi).
15. Tiekėjo pasiūlyme turi būti:
	1. užpildytas ir pasirašytas pasiūlymas pagal pateikiamą pasiūlymo formą (2 priedas);
	2. užpildyta ir pasirašyta Techninė specifikacija (1 priedas), nurodant siūlomos įrangos parametrus pagal priede pateiktos lentelės duomenis;
	3. įgaliojimas ar kitas dokumentas (pvz., pareigybės aprašymas), suteikiantis teisę pasirašyti tiekėjo pasiūlymą, kai pasiūlymą pasirašo ne juridinio asmens vadovas, o jo įgaliotas asmuo;
	4. jungtinės veiklos sutartis, jei pasiūlymą pateikia tiekėjų grupė;
	5. kiti dokumentai.
16. Pasiūlymas turi būti pateiktas iki **2024 m. vasario mėn. 9 d. 12 val. 00 min.** Lietuvos laiku šių sąlygų 25 punkte nurodytomis priemonėmis. Vėliau gautas pasiūlymas yra nepriimtinas ir nenagrinėjamas.
17. Pasiūlyme tiekėjas turi nurodyti jo galiojimo terminą. Pasiūlymas turi galioti ne trumpiau kaip 90 dienų nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose, t. y. 90 dienų nuo pasiūlymų pateikimo termino pabaigos.
18. Pasiūlyme nurodoma Prekių kaina turi būti apskaičiuota ir išreikšta taip, kaip nurodyta 2 priede. Apskaičiuojant kainą turi būti atsižvelgta į visus perkamų Prekių kiekius, į pasiūlymo kainos sudėtines dalis, į techninės specifikacijos (1 priedas) reikalavimus bei į visus kitus šių pirkimo dokumentų reikalavimus. Į kainą turi būti įskaityti visi tiekėjo mokami mokesčiai ir visos tiekėjo patiriamos su pasiūlymo rengimu ir su pirkimo sutarties vykdymu susijusios išlaidos. Kainos visuose pasiūlymo dokumentuose turi būti įrašomos tikslumo lygiu iki euro šimtųjų dalių, t.y. suapvalinama paliekant du skaitmenis po kablelio.
19. Tiekėjas pasiūlymo formoje (2 priedas) privalo nurodyti, ar jo pasiūlyme yra konfidencialios informacijos, ir kuri informacija yra konfidenciali. Siekiant, kad Pirkimo vykdytojas galėtų užtikrinti tiekėjo informacijos konfidencialumą, elektroniniame pasiūlyme esanti konfidenciali informacija turi būti pateikta atskiru failu. Tiekėjas failo pavadinime nurodo „konfidencialu“ arba ant kiekvieno pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį **„Konfidencialu“**.

#### **PASIŪLYMŲ GALIOJIMO UŽTIKRINIMO IR PIRKIMO SUTARTIES ĮVYKDYMO UŽTIKRINIMO REIKALAVIMAI**

1. Pirkimo vykdytojas nereikalauja pateikti pasiūlymo galiojimo užtikrinimo.
2. Pirkimo sutarties įvykdymas bus užtikrinamas netesybomis.
3. **SUSIPAŽINIMO SU GAUTAIS PASIŪLYMAIS IR JŲ NAGRINĖJIMO PROCEDŪROS**
4. Susipažinimas su gautais pasiūlymais vyks **2024 m. vasario mėn. 9 d. 12 val. 00 min.** UAB Merkinės fabrikas Gardino g. 28, Merkinė, LT-65337 Varėnos r.
5. Tiekėjai nedalyvauja susipažinimo su gautais pasiūlymais procedūroje.
6. Pasiūlymas atmetamas jeigu:
	1. pasiūlymas neatitinka pirkimo dokumentuose nustatytų reikalavimų, sąlygų ir kriterijų;
	2. Tiekėjas per Pirkimo vykdytojo nustatytą terminą nepatikslino, nepapildė, nepaaiškino informacijos;
	3. pasiūlyta kaina yra per didelė ir Pirkimo vykdytojui nepriimtina;
7. Pirkimo vykdytojas gali nevertinti viso pasiūlymo, jei patikrinusi jo dalį nustato, kad pasiūlymas turi būti atmestas.
8. Ekonomiškai naudingiausias pasiūlymas bus išrenkamas pagal mažiausią kainą.
9. Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai.
10. Pirkimo metu nebus deramasi su tiekėjais dėl jų pateiktų pasiūlymų.
11. **TIEKĖJO KVALIFIKACIJOS REIKALAVIMAI**
12. Tiekėjas turi atitikti 37 p. 1 lentelėje „Tiekėjo kvalifikacijos reikalavimai“ nurodytus tiekėjo kvalifikacijos reikalavimus (jei taikoma).
13. Prieš nustatant laimėjusį pasiūlymą ekonomiškai naudingiausią pasiūlymą pateikęs tiekėjas privalo per Pirkimo vykdytojo protingą nustatytą terminą pateikti aktualius dokumentus, patvirtinančius jo atitiktį kvalifikacijos reikalavimams (jei taikoma).
14. Tiekėjo kvalifikacija turi būti įgyta iki pasiūlymų pateikimo termino pabaigos ir tai turi būti užfiksuota patvirtinančiame dokumente (jei taikoma).
15. Pirkimo vykdytojas bet kuriuo pirkimo procedūros metu gali paprašyti tiekėjų pateikti visus ar dalį dokumentų, patvirtinančių jų atitiktį kvalifikacijos reikalavimams (jei taikoma), jeigu tai būtina siekiant užtikrinti tinkamą pirkimo procedūros atlikimą.
16. Jeigu Pirkimo vykdytojui kyla abejonių dėl tiekėjo tinkamumo, jis turi kreiptis į kompetentingas institucijas, kad gautų visą reikiamą informaciją. Jeigu reikalinga informacija yra susijusi su tiekėju iš kitos valstybės narės negu pirkimo vykdytojas, jis gali kreiptis į atitinkamas tos valstybės kompetentingas institucijas.
17. Pirkimo vykdytojas nereikalauja iš dalyvio pateikti dokumentų, patvirtinančių jo atitiktį kvalifikacijos reikalavimams (jei taikoma), jeigu jis:
	1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje;
	2. šiuos dokumentus jau turi iš ankstesnių pirkimo procedūrų.
18. Pirkimo vykdytojas Tiekėjų kvalifikacijos nevertina.
19. **INFORMACIJA APIE PIRKIMO DOKUMENTŲ PAAIŠKINIMO (PATIKSLINIMO) TVARKĄ, GINČŲ NAGRINĖJIMO TVARKĄ**
20. Pirkimo vykdytojo ir tiekėjų paklausimai ir atsakymai vieni kitiems, atliekant pirkimų procedūras, turi būti lietuvių kalba. Konkurso sąlygų paaiškinimai, pranešimai ar kitas pirkimo vykdytojo ir tiekėjo susirašinėjimas yra vykdomas šiame punkte nurodytu elektroniniu paštu: info@merkinesfabrikas.lt.
21. Tiekėjai prašymus paaiškinti pirkimo dokumentus, pasiūlymus dėl pirkimo dokumentų patikslinimo gali pateikti ne vėliau kaip likus 2 darbo dienoms iki pasiūlymų pateikimo termino pabaigos. Pirkimo vykdytojo paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos.
22. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas pratęsiamas 7 darbo dienų terminui nuo paaiškinimų ar patikslinimų paskelbimo ir patikslintų/ pakeistų pirkimo dokumentų paskelbimo.
23. Nesibaigus pasiūlymų pateikimo terminui, Pirkimo vykdytojas savo iniciatyva gali paaiškinti ar patikslinti pirkimo dokumentus, vadovaujantis protingumo kriterijumi, tai pat nukelti pasiūlymų pateikimo termino pabaigą.
24. Pirkimo vykdytojas neketina rengti susitikimų su tiekėjais dėl pirkimo dokumentų paaiškinimo.
25. Jeigu Pirkimo vykdytojas pirkimo dokumentų paaiškinimų ar patikslinimų nepateikia per nurodytą terminą, pasiūlymų pateikimo termino pabaiga nukeliama ne trumpesniam laikui nei tas, kiek vėluojama pateikti paaiškinimus ar patikslinimus.
26. Tiekėjas turi teisę raštu pateikti pretenziją pirkimo vykdytojui per 5 darbo dienas nuo Pirkimo vykdytojo pranešimo raštu apie jos priimtą sprendimą išsiuntimo tiekėjui dienos arba per 5 darbo dienas nuo tos dienos, kai tiekėjas sužinojo apie atitinkamus Pirkimo vykdytojo veiksmus.
27. Pirkimo vykdytojas nagrinės tik tas pretenzijas, kurios gautos iki pirkimo sutarties sudarymo. Pirkimo vykdytojas turi išnagrinėti tiekėjo pretenziją ir apie priimtą motyvuotą sprendimą informuoti pretenziją pateikusį tiekėją ne vėliau kaip per 5 darbo dienas nuo pretenzijos gavimo dienos.
28. Pirkimo vykdytojas, vykdydamas konkursą, ir priėmęs sprendimą atmesti tiekėjo pasiūlymą, raštu informuoja šį tiekėją, o priėmus sprendimą dėl pirkimo laimėtojo, raštu informuoja visus pasiūlymus pateikusius tiekėjus apie priimtą sprendimą ne vėliau kaip per 3 darbo dienas nuo sprendimo priėmimo dienos.
29. **PIRKIMO SUTARTIES SĄLYGOS**
30. Sudarant pirkimo sutartį joje negali būti keičiama laimėjusio tiekėjo pasiūlymo *kaina (įkainis), kokybės charakteristikos* ar kitos pirkimo dokumentuose nustatytos pirkimo sąlygos.

48. Jeigu Pirkimo vykdytojas iki sutarties pasirašymo sužino, kad tiekėjo, kurio pasiūlymas pripažintas ekonomiškai naudingiausiu, neatitinka šiose pirkimo sąlygose nurodytų reikalavimų, ji pirkimo sutarties nesudaro su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka šiame punkte nurodytų įpareigojimų;

49. Sutarties įvykdymas bus užtikrinamas delspinigiais, kurių dydis – 0,02 proc.

50. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, arba iki Pirkimo vykdytojo nurodyto laiko nepasirašo pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Pirkimo vykdytojas siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, jeigu jis neatmestas pagal šių pirkimo dokumentų reikalavimus.

51. Pirkimo sutartis bus sudaroma nedelsiant, bet ne anksčiau nei pasibaigė 5 darbo dienų terminas nuo pranešimo raštu apie Pirkimo vykdytojo priimtą sprendimą dėl pirkimo laimėtojo išsiuntimo tiekėjams dienos su sąlyga, jei per šį terminą nebuvo gauta pretenzijų.

52. Pirkimo sutarties projektas pateikiamas pirkimo dokumentų 3 priede.

1. **BAIGIAMOSIOS NUOSTATOS**
2. Pirkimo vykdytojo darbuotojai, įgalioti palaikyti ryšį su tiekėjais ir gauti iš jų (ne tarpininkų) su pirkimo procedūromis susijusius pranešimus el. p. info@merkinesfabrikas.lt.
3. Pirkimo procedūros, kurios neapibrėžtos šiuose pirkimo dokumentuose, vykdomos vadovaujantis 2014–2021 m. Europos ekonominės erdvės ir Norvegijos finansinių mechanizmų projektų bei Dvišalio bendradarbiavimo fondo projektų pirkimų priežiūros ir neperkančiųjų organizacijų bei perkančiųjų organizacijų pagal Reglamentus pirkimų vykdymo tvarkos apraše (Nr. Nr. 2020/8-320) nuostatomis.

1 priedas

**KINO FILMŲ RODYMUI SKIRTOS KINO ĮRANGOS**

**TECHNINĖ SPECIFIKACIJA**

Jeigu šioje Techninėje specifikacijoje, ar kitose Pirkimo dokumentų dalyse yra paminėti prekių modeliai, ar gamintojo pavadinimai, siūlant prekes galima siūlyti lygiaverčius alternatyvius sprendimus, nes nurodytieji tik orientaciniai, pavyzdiniai.

Visi parametrai, kuriuose nurodomas diapazonas gali būti su paklaida +/- iki 2 mm/cm.

| **Eil. Nr.** | **Produktas** | **Techniniai reikalavimai perkamai įrangai** | **Tiekėjo siūlomi parametrai** |
| --- | --- | --- | --- |
|  | **Motorizuotas ekranas, 1 kompl.** | Projekcinis ekranas turi būti su motorizuotu medžiagos išskleidimo mechanizmu. Projekcinės medžiagos atspindžio koeficientas turi būti 0.9-1.2 ribose. Galinė medžiagos dalis – juoda.Vaizdo plotis – 300 cm (+/-30 cm). Kraštinių santykis 16:10.  |  |
|  | **Vaizdo projektorius, 1 kompl.** | Šviesos srautas turi būti ne mažesnis kaip 6200 liumenų pagal ISO 21118:2020 ar lygiavertį standartą;Darbinė (native) raiška turi būti ne mažesnė kaip 1920 x 1200, tačiau turi būti palaikoma ne mažiau kaip 4K raiška;Vaizdo projektavimo technologija turi būti 3LCD arba lygiavertė;Šviesos šaltinio ilgaamžiškumas normaliu režimu turi būti ne mažiau kaip 20000 valandų;Projektoriaus jungtys: ne mažiau kaip USB 2.0-A, RS-232C, Ethernet sąsaja (100 Base-TX / 10 Base-T), HDBaseT, 2x HDMI (HDCP 2.3), USB su turinio atkūrimu;Turi būti belaidžio vaizdo ir garso atvaizdavimo funkcija, kuri paremta Miracast technologija arba lygiaverte;Galimybė valdyti įjungimą/išjungimą, įvesčių pasirinkimą vietiniame kompiuteriniame tinkle, Web naršyklėje be jokių papildomų įrenginių;Triukšmingumas turi būti ne didesnis nei 38 dB (A) normaliu režimu;Suvartojama galia ne didesnė kaip 350 W darbo režimu;Komplektuojamo objektyvo projekcijos santykis turi būti ne siauresniame diapazone kaip nuo 1.35-2.2:1, objektyvas turi turėti optinės ašies (lens shift) poslinkį visomis kryptimis;Komplekte turi būti pateikiamas su projektoriumi suderinamas laikiklis, skirtas projektorių montuoti prie lubų.Komplekte turi būti pateikiamas HDMI kabelis, ne trumpesnis nei 4.5m ilgio. |  |
|  | Belaidė aktyvinė akustinė sistema, 2 vnt. | Akustinė sistema, skirta foninei muzikai bei kino garsui atkurti, montuojama priekyje (šalia ekrano). Galimybė jungti belaidžiu būdu: Wi-Fi 6, Bluetooth 5.0, palaikymas.Galimybė jungti laidiniu būdu: Ethernet arba 3.5 mm audio įvestis, arba lygiavertė (arba naudojant atskirai komplektuojamą adapterį)Integruotas maitinimo šaltinis 230V / 50Hz.Valdoma bei konfigūruojama iš Android arba Apple mobilaus įrenginio WiFi tinkle, naudojant to paties gamintojo aplikaciją.Korpuse sumontuoti ne mažiau kaip 6 garsiakalbiai: ne mažiau kaip 4 aukštų-vidurinių dažnių bei ne mažiau kaip 2 žemų dažnių.Integruoti ne mažiau kaip 6 D-class (arba lygiaverčiai) stiprintuvai.Akustinė sistema turi būti ne didesnių gabaritų nei (aukštis x plotis x gylis) 180 x 280 x 200 mm.Komplekte turi būti pateikiamas su akustine sistema suderinamas laikiklis, skirtas montuoti prie sienos, leidžiantis pakreipti akustinę sistemą vertikaliai ne mažesniu nei 20 laipsnių kampu. |  |
|  | Belaidė aktyvinė akustinė sistema, 4 vnt. | Akustinė sistema, skirta foninei muzikai bei kino garsui atkurti.Galimybė jungti belaidžiu būdu: Wi-Fi 6, Bluetooth 5.0, palaikymas.Galimybė jungti laidiniu būdu: Ethernet arba 3.5 mm audio įvestis (arba naudojant atskirai komplektuojamą adapterį).Integruotas maitinimo šaltinis 230V / 50Hz.Valdoma bei konfigūruojama iš Android arba Apple mobilaus įrenginio WiFi tinkle, naudojant to paties gamintojo aplikaciją.Korpuse sumontuoti ne mažiau kaip 3 garsiakalbiai: ne mažiau kaip 2 aukštų-vidurinių dažnių bei ne mažiau kaip 1 žemų dažnių.Integruoti ne mažiau kaip 3 D-class (arba lygiaverčiai) stiprintuvai.Akustinė sistema turi būti ne didesnių gabaritų nei (aukštis x plotis x gylis) 200 x 120 x 150 mm.Komplekte turi būti pateikiamas su akustine sistema suderinamas laikiklis, skirtas montuoti prie sienos, leidžiantis pakreipti akustinę sistemą vertikaliai ne mažesniu nei 20 laipsnių kampu. |  |
|  | Tinklinis garso grotuvas, 1 vnt. | Grotuvas, skirtas atkurti foninę muziką iš įvairių internetinių platformų: Amazon Music, Pandora, Spotify, TIDAL palaikymas.Galimybė jungti belaidžiu būdu: Wi-Fi 802.11a/b/g/n palaikymas.Galimybė jungti laidiniu būdu: Ethernet įvestis.Line-in audio įvestis signalui iš kompiuterio ar kito garso šaltinio prijungti.Integruotas maitinimo šaltinis 230V / 50Hz.Valdoma bei konfigūruojama iš Android arba Apple mobilaus įrenginio WiFi tinkle, naudojant to paties gamintojo aplikaciją. |  |
|  | Belaidis aktyvinis žemų dažnių garsiakalbis, 1 vnt. | Žemų dažnių garsiakalbis, skirtas foninei muzikai bei kino garsui atkurti.Galimybė jungti belaidžiu būdu: Wi-Fi 802.11a/b/g/n palaikymas.Galimybė jungti laidiniu būdu: Ethernet įvestis.Integruotas maitinimo šaltinis 230V / 50Hz.Valdomas bei konfigūruojamas iš Android arba Apple mobilaus įrenginio WiFi tinkle, naudojant to paties gamintojo aplikaciją.Korpuse sumontuoti ne mažiau kaip 2 žemų dažnių garsiakalbiai.Integruoti ne mažiau kaip 2 D-class (arba lygiaverčiai) stiprintuvai.Akustinė sistema turi būti ne didesnių gabaritų nei (aukštis x plotis x gylis) 400 x 160 x 420 mm.Komplekte turi būti pateikiamas su garsiakalbiu suderinamas laikiklis, skirtas montuoti prie sienos. |  |
|  | Instaliacinės medžiagos bei montavimo darbai, 1 kompl. | Turi būti įvertinti pasiūlymo sąmatoje visi reikalingi kabeliai ir medžiagos, užtikrinant reikiamą siūlomos sistemos funkcionalumą.Visa įranga turės būti sumontuota, sujungta ir sukonfigūruota. Turės būti atlikta: techninės įrangos montavimas, konfigūravimas, derinimas. |  |
|  | Garantija  | Visai įrangai ir darbams turi būti suteikiama ne trumpesnė nei 2 metų garantija. Visa siūloma įranga turi būti nauja, negalima siūlyti naudotos arba naudotos ir atnaujintos įrangos. |  |

2 priedas

**UAB Merkinės fabrikas**

**PASIŪLYMAS**

20\_\_\_-\_\_\_-\_\_\_

**KINO FILMŲ RODYMUI SKIRTOS KINO ĮRANGOS**

**PIRKIMUI**

|  |  |
| --- | --- |
| Tiekėjo pavadinimas ir kodas *(jei pasiūlymą pateikia tiekėjų grupė, nurodyti visų tiekėjų grupės partnerių pavadinimai ir kodai)* |  |
| Tiekėjo adresas *(jei pasiūlymą pateikia tiekėjų grupė, nurodyti visų tiekėjų grupės partnerių adresus)* |  |
| Tiekėjo įgalioto asmens pasirašyti pasiūlymą vardas ir pavardė |  |
| Tiekėjo įgalioto asmens bendrauti pateikto pasiūlymo klausimais |  |
| Tiekėjo telefono/fakso numeris |  |
| Tiekėjo el. pašto adresas |  |

Pažymime, kad sutinkame su visomis pirkimo dokumentų sąlygomis.

Siūlome šias Prekes:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Prekės pavadinimas** | **Mato vnt.** | **Kiekis** | **Vieneto kaina EUR be PVM** | **Bendra kaina EUR be PVM** |
| 1. | Kino filmų rodymui skirta kino įranga (bendra komplekto kaina) | Kompl. | 1 |  |  |
| **Bendra pasiūlymo kaina be PVM:** |  |
| **PVM:** |  |
| **Bendra pasiūlymo kaina su PVM:** |  |

Į kainą turi būti įskaityti visi tiekėjo mokami mokesčiai ir visos tiekėjo patiriamos su pasiūlymo rengimu ir su pirkimo sutarties vykdymu susijusios išlaidos.

Siūlomos Prekės turi atitikti visus techninėje specifikacijoje nurodytus techninius rodiklius.

Kartu su pasiūlymu pateikiami šie dokumentai:

|  |  |
| --- | --- |
| **Eil. Nr.** | **Dokumentų pavadinimai** |
|  |  |
|  |  |

Šiame pasiūlyme yra pateikta konfidenciali informacija:

|  |  |  |  |
| --- | --- | --- | --- |
| **Eil.****Nr.** | **Pateikto dokumento pavadinimas** | **Dokumente esanti konfidenciali informacija (nurodoma dokumento dalis / puslapis, kuriame yra konfidenciali informacija)\*** | **Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)\*** |
|  |  |  |  |
|  |  |  |  |

\* Pastaba. Pildyti tuomet, jei bus pateikta konfidenciali informacija. Jei dalyvis šios lentelės neužpildo ir (ar) failo (bylos) pavadinime nenurodo „konfidencialu“, Pirkimo vykdytojas laiko, kad jo pateiktame pasiūlyme nėra konfidencialios informacijos.

Pasiūlymas galioja iki pirkimo dokumentuose nurodyto termino pabaigos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*Tiekėjas arba jo įgaliotas asmuo parašas vardas ir pavardė*

3 priedas

**PREKIŲ TIEKIMO SUTARTIS Nr.**

2024-xx-xx, Merkinė

\_\_\_\_\_\_\_\_\_\_\_\_\_\_\_\_\_, juridinio asmens kodas\_\_\_\_\_\_\_\_\_\_\_\_\_\_\_, adresas \_\_\_\_\_\_\_\_\_\_\_\_ g. \_\_\_, LT-\_\_\_\_\_ (toliau – Užsakovas), atstovaujamas \_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_,

ir

\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_\_, adresas \_\_\_\_\_\_\_\_\_ g. \_\_\_\_\_\_, LT-\_\_\_\_\_\_\_\_\_\_\_ (toliau – Tiekėjas), atstovaujama \_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_, toliau abi šalys vadinamos Šalimis, o kiekviena atskirai – Šalimi, sudarė šią Prekių tiekimo sutartį (toliau – Sutartis):

* 1. **SUTARTIES DALYKAS**
	2. Šia Sutartimi Tiekėjas įsipareigoja Užsakovui pristatyti ir sumontuoti Kino rodymui skirtą kino įrangą, 1 kompl. (toliau – Prekės), kuri atitinka techninėje specifikacijoje (priedas Nr. 1) nurodytus parametrus, o Užsakovas įsipareigoja apmokėti Tiekėjui už pristatytas ir tinkamai sumontuotas Prekes.
	3. Perkamų Prekių komplektacija, kiekiai ir techniniai reikalavimai nurodyti techninėje specifikacijoje (priedas Nr. 1).
	4. Prekių tiekimo trukmė 1 mėnuo, numatant galimybę vieną kartą pratęsti dėl nenumatytų aplinkybių 14-ai dienų, bet ne ilgiau nei iki 2024 m. balandžio 30 d.
	5. Tiekėjas patvirtina, kad jam yra žinoma, jog Prekės yra tiekiamos Užsakovui vykdant/įgyvendinant 2014–2021 m. Europos ekonominės erdvės ir Norvegijos finansinių mechanizmų projektą, kurio pavadinimas yra „Vietos kultūros verslumo skatinimas – Merkinės dvarvietė“.
1. **ŠALIŲ TEISĖS IR PAREIGOS**
	1. Šia Sutartimi Tiekėjas įsipareigoja:
		1. Tinkamai ir laiku pristatyti ir sumontuoti Sutarties priede Nr. 1 nurodytas Prekes;
		2. Laikytis konfidencialumo, neatskleisti žodžiu, raštu ar kitokiu būdu tretiesiems asmenims jokios informacijos, su kuria Šalis buvo supažindinta arba ji tapo Tiekėjui žinoma ar prieinama, vykdant savo įsipareigojimus pagal šią Sutartį, išskyrus įstatymų numatytus atvejus;
		3. Tiekėjas tiekdamas Prekes turi laikytis Sutartyje ir atitinkamuose teisės aktuose nustatytų reikalavimų;
		4. Nedelsiant raštu informuoti Užsakovą apie bet kurias aplinkybes, kurios trukdo ar gali sutrukdyti Tiekėjui tinkamai ir laiku pristatyti Prekes.
	2. Tiekėjas turi teisę:
		1. Už pristatytas Prekes laiku gauti apmokėjimą, nurodytą šios Sutarties 3 dalyje;
		2. Užsakovui nevykdant ar netinkamai vykdant šios Sutarties 2.3 punkte nurodytus įsipareigojimus, ne mažiau kaip prieš 14 (keturiolika) dienų raštiškai įspėti Užsakovą apie vienašališką sutarties nutraukimą.
	3. Šia sutartimi Užsakovas įsipareigoja:
		1. Sudaryti Tiekėjui visas reikalingas ir būtinas sąlygas Prekių sumontavimui ir Tiekėjo įsipareigojimų pagal Sutartį įvykdymui;
		2. Mokėti už pristatytas ir tinkamai sumontuotas Prekes pagal šios Sutarties 3 dalyje numatytą atsiskaitymo tvarką;
		3. Vykdyti kitus įsipareigojimus, nustatytus Sutartyje ir atitinkamuose teisės aktuose.
	4. Užsakovas turi teisę:
		1. Gauti (pasirinktinai raštu arba žodžiu) paaiškinimus į jam iškilusius klausimus, susijusius su Prekių pristatymu ir sumontavimu;
		2. Tiekėjui nevykdant ar netinkamai vykdant šios sutarties 2.1 punkte nurodytus įsipareigojimus, ne mažiau kaip prieš 5 (penkias) dienas raštiškai įspėti Tiekėją apie vienašališką Sutarties nutraukimą.
2. **ATSAKOMYBĖ UŽ SUTARTIES SĄLYGŲ NEVYKDYMĄ**
	1. Šalys įsipareigoja susilaikyti nuo veiksmų, kurie pažeistų kitos Šalies teises ar padarytų jai nuostolių. Kiekviena Šalis privalo atlyginti kitai Šaliai visus tiesioginius nuostolius, kuriuos patirs kita Šalis dėl kaltosios Šalies šioje Sutartyje numatytų įsipareigojimų nevykdymo ar netinkamo vykdymo.
	2. Sutarties Šalis, delsianti laiku pagal šią Sutartį įvykdyti savo įsipareigojimus, už kiekvieną uždelstą dieną moka 0,02 % (dvi šimtąsias procento) dydžio delspinigius nuo neįvykdytų įsipareigojimų vertės, jei to pareikalauja nukentėjusioji Šalis.
	3. Šalis, negalinti vykdyti savo įsipareigojimų dėl *force majeure* aplinkybių, privalo kaip galima greičiau, bet ne vėliau kaip per 5 (penkias) dienas, pranešti apie tai kitai Šaliai. Šios pareigos neįvykdžiusi Šalis privalo atlyginti dėl nepranešimo atsiradusius kitos Šalies tiesioginius nuostolius.
3. **PREKIŲ KAINA IR ATSISKAITYMO TVARKA**
	1. Į Sutarties kainą yra įskaitoma Prekių kaina, prekių sumontavimas ir visi mokesčiai bei rinkliavos, kurios galioja Sutarties sudarymo dieną ir kitos išlaidos, jei tokios atsiranda, susijusios su Sutarties vykdymu. Šalys susitaria, kad Sutarties kaina už šios Sutarties 1.1 p. nurodytas Prekes yra \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur (suma žodžiais).
	2. Atsiskaitymas numatytas po Prekių pristatymo, sumontavimo ir prekių priėmimo perdavimo akto patvirtinimo.
	3. Atsiskaitymui už Prekes Tiekėjas pateikia Užsakovui sąskaitą – faktūrą po to, kai patvirtinamas Prekių priėmimo – perdavimo aktas.
	4. Užsakovas Tiekėjui pateiktą sąskaitą – faktūrą apmoka per 45 kalendorines dienas nuo jos pateikimo dienos.

**5. SUTARTIES GALIOJIMAS**

5.1. Ši Sutartis įsigalioja nuo jos pasirašymo dienos ir galioja iki visiško Sutartyje nurodytų įsipareigojimų įvykdymo, bet ne ilgiau kaip iki Sutarties 1.3 punkte nurodyto termino pabaigos, jeigu ji nėra nutraukiama šios Sutarties 5.2. punkte numatytais pagrindais ir tvarka.

5.2. Ši Sutartis gali būti nutraukta vienašališkai bet kurios iš Šalių iniciatyva, apie tai raštu įspėjus kitą Šalį ne vėliau kaip prieš 5 (penkias) dienas, jeigu yra patenkinamos visos žemiau nurodytos sąlygos:

5.2.1. Viena iš Šalių neįvykdė ar įvykdė netinkamai vieną ar daugiau prievolių, kylančių iš šios Sutarties;

5.2.2. Nukentėjusiai Šaliai raštu pareikalavus įvykdyti prievolę ar ištaisyti vykdymo trūkumus, kita Šalis per nukentėjusios Šalies nustatytą protingą terminą to nepadaro;

5.2.3. Dėl kitų objektyvių priežasčių, kurias norinti nutraukti Sutartį Šalis, privalo išdėstyti, pateikti raštu ir pagal kurias turi būti aišku, jog tolesnis Sutarties vykdymas nėra įmanomas.

5.3. Jeigu Sutartis buvo nutraukta prieš terminą, Sutartį pažeidusi Šalis, kitai Šaliai pareikalavus, privalo atlyginti visus dėl to patirtus tiesioginius ir netiesioginius nuostolius.

1. **GINČŲ SPRENDIMO TVARKA**
	1. Visi ginčai, kylantys iš šios Sutarties ar su ja susiję, sprendžiami derybų būdu. Jeigu per 1 (vieną) mėnesį nuo ginčo pradžios derybose išspręsti ginčo nepavyksta, jis sprendžiamas Lietuvos Respublikos teisme Lietuvos Respublikos įstatymu nustatyta tvarka.

### KITOS NUOSTATOS

* 1. Galioja tik raštu išdėstyti ir abiejų Šalių pasirašyti šios Sutarties pakeitimai ir/arba papildymai.
	2. Ši Sutartis sudaryta lietuviu kalba, 2 (dviem) autentiškais vienodą juridinę galią turinčiais egzemplioriais – po 1 (vieną) kiekvienai Sutarties Šaliai.
	3. Visi pranešimai ir kitas Šalių susirašinėjimas pagal Sutartį įteikiamas Sutarties Šaliai pasirašytinai arba siunčiant paštu, elektroniniu paštu, jei Sutartyje nenurodyta kitaip. Laikoma, kad paštu išsiųstas dokumentas gautas trečią darbo dieną, einančią po tos dienos, kai gavėjui siunčiamas dokumentas perduotas pašto paslaugas teikiančiai įmonei, o elektroniniu paštu siųstas dokumentas laikomas gautu kita dieną po elektroninio laiško išsiuntimo.
	4. Pasikeitus adresams, elektroninio pašto adresui, telefonų ir faksų numeriams, banko rekvizitams Sutarties Šalys įsipareigoja apie tai nedelsdamos raštu informuoti viena kitą.
1. **ŠALIŲ REKVIZITAI IR PARAŠAI**

**UŽSAKOVAS TIEKĖJAS**

A.V. A.V.